Derek Princei teenistus
Kohus peab algama Jumala kojast!
II Osa
Ma olen teiega aus, saan kutseid suurtele üritustele,
konverentsidele ja armastan neid juhte, kes seal teenivad.
Need inimesed on mu sõbrad, kuid ma ei tunne viimasel ajal enam,
et võiksin minna nendele üritustele ja seal olla.
Ütlesin ühe ajakirja toimetajale, kes on ka mu sõber,
et kui loen "Charisma" artikleid, siis on need head,
kuid kui vaatan konverentside reklaame, siis on tunne,
et vajan peale neid reklaame ühte vanni.
Need on täis uhkust, edevust ja kõrkust.
Kui kellegil pole Kristuse Vaimu, pole ta Issanda oma.
Võid rääkida keeltes, isegi teha imetegusid, kuid kui sul pole seda
vaimu, siis sa ei kuulu Jeesusele! Pidage meeles, keeltes rääkimine,
deemonite väljaajamine ning imete- gude tegemine on annid Jumalalt.
Praktiseerin neid ande, kuid meenutagem, et Paulus ütles, et
nende andide omaja ei ole peale andide saamist parem kui
ta oli enne andide saamist! See pole SIND kuidagimoodi
muutnud! Kui saad miljon dollarit, siis sa ei muutu. Sinu iseloom,
mitte kuidagi! Kui oled isekas, ahne, ennasttäis enne andi,
arva ära, milline oled peale anni saamist?
Isekas, ahne, ennasttäis!
Minu meelest on karismaatilise kiriku probleem selles, et annid
on pandud valesse kohta!
Need pole rinnamärgid, mis parandavad meie karakterit,
Need on Issanda teenistuse jaoks kasutatavad tööriistad!
Mõeldes nendele konverentsidele, rahale ja inimestele,
korraldusele - tavaliselt on 10 pastorit-jutlustajat! Maailmas on
miljoneid inimesi, kes ei näe ühtegi pastorit!
Mu süda põleb kadunute järgi, nende järgi, kellel pole midagi!
Meie teenistuse moto on jõuda nendeni, kelleni
pole jõutud ning õpetada õpetamatuid!
Ma ei tunne enam võivat minna sellistele üritustele.
Tänu Jumalale ülistusmuusika eest! Palun mõistke mind.
Kuid kui kogu see asi teenib ainult meid endid, pole see hea!
Viin teid tagasi II Timoteose kirja 3. peatükki, mis ütleb, et
praeguse ajastu suurimaks problee- miks on ENESEARMASTUS!
Ja sama peatüki 5. salmis ütleb Paulus, et kui inimesed ei taha
saada sellest üle, siis ärge raisake nende peale aega!
See on Derek Princei versioon sellest salmist.
Vaadake see salm ise Piiblist üle.
Nii palju kui minust sõltub, ja väga palju ei sõltu, ei
raiska oma aega, kuulutades inimestele, kes ei taha muutuda.
Loodan, et mõned teist on muutunud, mõned teist võivad
muutuda, kuid kui sa pole muutunud ja ei muutu, siis on see
konverents täna sinu jaoks ajaraisk. Olgu siis.
Loeme Hesekieli 22
Siin on Jumala kohtumõistmise deklaratsiooni Iisraelile.
Hesekieli 22:23
"Ja mulle tuli Issanda sõna; ta ütles:"Inimesepoeg, ütle temale:
Sina oled maa, mida ei puhastata ega niisutata sajatuse päeval."
Mu mõte läheb tagasi 40 aastat, kui Wilson Mamboleo õppis koolis,
mille direktor ma tol ajal olin.
Kuulsin teda ütlevat, vaevalt et ta seda ise mäletab:
"Ainus asi, mis võib puhastada maa, on Püha Vaimu vihm!"
Ja see Iisrael, millest me loeme, ei olnud võtnud vastu seda vihma
ega olnud ka mitte puhastatud.
Loeme edasi. Siin räägitakse neljast inimgrupist.
Inglise keeles algavad need grupid kõik p-tähega, nii et neid
on kerge meeles pidada.
Prohvetid, preestrid, printsid ja tavainimesed.
Pange tähele, et Jumal ei alusta tavainimestest, printsidest
ega ka mitte preestritest, vaid kohus algab prohvetitest.
Siin on ka probeemistiku juur. Prohvet tõlgendab rahvale
Jumala sõnu, Tema tahet ja Tema tegusid.
kui tõlgendus on vale, eksivad inimesed õigelt teelt.
Loen veel hetkeks.
"Sinu prohvetite vandenõu on keset maad nagu möirgav lõvi,
Su preestrid tarvitavad vägivalda mu Seaduse kallal; nad ei tee vahet
püha ja ebapüha vahel, ei õpeta roojase ja puhta vahet"
Kui tõsi on see salm kaasaaegse koguduse kohta!
"Su peamehed su maal on nagu saaki murdvad hundid;"
Prohvetite juurde tagasi.
"Su prohvetid võõpavad neile kõik lubjaga üle,"
Nad silusid asju üle, et asjad paistaksid vaimulikud,
kuid proovikivi need asjad ei kannatanud.
Ühes teises kohas ütleb Piibel: "Ülelubjatud sein variseb maha,
ning selle langemine on suur."
Lõpuks jõuame ka tavainimeseni.
Sageli me kristlastena näitame näpuga inimeste probleemidele,
kuid Jumal ei alusta sealt, isegi mitte meie valitsusest,
Jumal alustab kogudusest. Seal on ka probleemi juured.
Ta alustab prohvetitest, kes väidavad end esindavat Jumalat,
Tema tahet ja Tema teed.
Vennad-õed, see on üks väga suur vastutus väita
midagi Jumala nimel!
Tahan teid veel põgusalt viia läbi mõndade kirjakohtade.
Kui külastaksid New Agei koosolekut, tead, kuhu läheksid?
Valeprohvetite koosolekule!
Huvitav, et vaimsest tõest pöördumise tulemusel kasvab
hüppeliselt valeprohvetite hulk.
Eelija ajal, kuningas Ahabi aegse vihmaperioodi lõpul
oli Iisraelis 450 Baali ja 400 Ashera prohvetit.
Kokku 850 valeprohvetit, oli vaid üks õige prohvet.
Tema nimi oli Eelija. Iisraelis oli veel 7000 meest, kes polnud
nõtkutanud ebajumalate ees põlvi, kuid nad polnud prohvetid.
Peale seda, kui taevast langes tuli ja võttis vastu Eelija ohvrianni,
hukkas Eelija 850 valeprohvetit.
Kas sinu meelest võiks mõni prohvet teha midagi sellist?
Võtta kellelgi pea maha? See on osa prohveti teenistusest.
Sa võibolla ütled, et kui 850 prohvetit tapeti, see vast
puhastas õhu lõplikult valedest. Ei puhastanud!
Veidi hiljem kui Ahab püüab meelitada Juuda kuningat
minema sõtta Raamot-Gileadi vastu, on Ahabil jälle 400 valeprohvetit!
Ja jällegi leidus seal ainult üks prohvet, kes rääkis tõtt.
Nii et sel perioodil oli kokku 1250 valeprohvetit!
Ja vaid kaks õiget prohvetit!
Mis sa arvad, kas see suhe on täna erinev?
Ja kui on, siis kui erinev? Ma ei usu, et see nii on.
Ma tahan paar asja öelda prohvetite hindamise teemal.
Las ma ütlen veel: kunagi ammu olin ma
Full Gospel Visit Friends Fellowshipi jutlustaja,
Ütlen tänu Jumalale selle ühingu eest. Kuid mul oli selle teenistuse
meeskonnaga üks probleem. Nad julgustasid inimesi prohveteerima,
kuid kunagi ei kontrollinud ega katsunud prohveteeringut läbi.
Tulemuseks olid väga valelikud prohveteeringud. Pole piibellik
prohveteerida, ilma et seda läbi katsutaks, kontrollitaks. See ei
tähenda, et kõiki prohveteeringuid peaks maha suruma, vaid eelkõige
seda, et kõik vastutame oma sõnade eest. Peaks olema ka vaimne
juhtkond, kes on võimeline
prohveteeringuid läbi katsuma ja hindama.
Annan kaks mõtet valeprohvetite teemal. Mõlemad 5 Moosesest.
5 Moosese 13:2-5
See on väga oluline peatükk, mis sisaldab tähtsat õppetundi.
"Kui su keskel tõuseb prohvet või unenägija ja ta lubab
sulle tunnustähe ja imeteo, ja see tunnustäht või imetegu
sünnib, millest ta sulle rääkis, öeldes: "Käigem teiste jumalate
järel, keda sa ei ole tundnud, ja teenigem neid!",
siis ära kuula selle prohveti või selle unenägija sõnu, sest
Issand, teie Jumal, katsub teid, et teada saada, kas armastate
Issandat, oma Jumalat, kõigest oma südamest ja kõigest oma hingest.
Peate käima Issanda, oma Jumala järel,
ja peate Teda kartma, pidama Tema käske, kuulama Tema häält, teenima
Teda ja hoidma Tema poole!" Üks eriline olukord selles salmis.
Prohvet, kes annab inimestele üleloomuliku märgi. See märk või
tunnustäht läheb ennustuse järgi täide. Kuid see pole Jumalalt
saadud tunnustäht. Kuidas teame, et see pole Jumalast?
Kuna see õpetab piibellikust tõest kõrvalekaldumist.
Inimesed on täna niivõrd ärevil vaimsetest ilmingutest,
et neil pole selle taga oleva õpetuse jaoks aega.
Sul võivad olla kõiksugu väised tunnustähed ja imed,
kuid ilma tugeva piibelliku õpetuseta sa eksid.
Tean väga väheseid kirikuid, kes pühendavad palju aega
piibliõppele ja Sõna uurimisele. Ma ei ütle, et neid kirikuid
ei ole, kuid mina neid ei tea. Seetõttu ollakse haavatavad
kõiksugu pettuste suhtes. Pead teadma Jumala Piiblis ilmutatud
selget tahet, vastasel juhul võid minna valele teele. Sellised
prohvetid tapeti vanasti. Arvan, et kui meil oleks täna samasugused
reeglid, oleks prohveteid vähem!
Loeme 5 Moosese 18:20-22
"Aga prohvet, kes suurustledes räägib midagi minu nimel,
mida mina ei ole teda käskinud rääkida, või kes räägib teiste
jumalate nimel, see prohvet peab surema."
Nendel päevadel oli prohvetiamet riskantne.
Ei saanud lihtsalt rõõmsalt sünd- mustesse sulanduda ja öelda mingi
prohveteeringu, inimesed teadsid, et see võib maksta neile elu.
Soovin, et see oleks niimoodi ka täna.
"Ja kui mõtled oma südames: "Kuidas tunneme sõna,
mida Issand ei ole rääkinud?" - siis kui prohvet räägib Issanda
nimel, aga midagi ei sünni ega tule, siis on see sõna, mida
Issand ei ole rääkinud. Prohvet on seda rääkinud ülemeelikusest,
ära karda teda!"
Ma ei tee seda, kuid võiksin esitada nimekirja tuntud
karismaatilise kiriku prohvetitest, kelle ennustused ei ole läinud
täide! Kas see pole mitte nii? Ja nad on pääsenud terve nahaga.
Sellepärast et inimesed ei ole rajatud Jumala sõnasse!
See pole minu asi neid hukka mõista.
Minu asi on jälgida, et mind ei peteta.
Sa võid saada kahel erineval viisil petta: prohvet võib ennustada
midagi, mis läheb täide, kuid sa- mal ajal ta õpetab Piiblile vastu,
sellisel juhul sa ei tohi teda kuulata!
Või teisel juhul prohveteering ei lähe täide, see ei ole Jumala
käest, mõlemal juhul tuleb olla valvel! Sellest ei piisa, kui
prohveti ennustus läheb täide, pead analüüsima, kas õpetus on piibellik!
Liigume Matteuse 24.
Paljud teist on kuulnud kuid ütlen seda veel ühe korra.
Palju aastaid tagasi, kui teenisin briti armees
ja olin kristlane, lugesin Maia Pearlami tunnistust,
kes oli siis USA Assemblys of God liige,
juudi usklik, Jumal teda õnnistagu, ta ütles midagi,
mis on mind terve elu aidanud. Ta ütles: "Kui sa tahad tõlgendada
piibellikku ennustust, on see nagu kehaosade kokku panemine.
Pead valima, kustkohast alustada. Ära alusta vasakust või paremast
käest, sest sa ei oska neid hiljem parandada, on vaid üks koht, kust
alustada-selgroog! Kui saad selgroo paika, siis kõik muud osad
nihkuvad ka paika.
Samamoodi on lugu piibelliku prohveteerimisega. Selgroog on
Jeesuse evangeeliumi õpetus, mis on kirjas kolmes evangeeliumis!
Matteuse 24. Markuse 13. ja Luukase 21. peatükkides.
Sul on neid kõiki vaja, sest need valgustavad sama tõe erinevaid
tahke. Kui oled tõesti juurdunud evangeeliumites, siis on midagi,
millega liita ülejäänud keha. Kuid omast kogemusest ütlen,
et ma ei otsi prohveteeingute tähendusi, mul puudub selleks
süsteem. Mul pole mingit tabelit, lasen Pühal Vaimul end kõnetada,
loen Piiblit vähemalt kaks korda päevas.
Nagu Taavet ütles: "Olen otsekui võõrutatud laps oma ema juures."
Ma ei treeni end asjadeks, mis ulatuvad mul üle pea.
Kui ma olin jutlustaja Aafrikas 5 aastat,
See asi sai väga elavaks minu jaoks.
Wilson Mamboleo ehk aitab mind nüüd veidi, kuid sellise suurusega
Aafrika koosolekul olid esimesed kolm rida lapsi imetavate
emade istumise jaoks mõeldud.
Ma püüdsin juhtida oma silmi neljandasse ritta,
iga kord kui laps häälitses, imetas ema teda.
Need olid võõrutamata lapsed, mõistate.
Taavet ütles aga, et ta on nagu võõrutatud laps.
Enam ei karju, kui tahab süüa.
Vaid ma võtan oma toiduse nii ja siis,
kui Jumal seda mulle annab!
Usun, et samamoodi tuleks läheneda Piiblile.
Ära võistle Jumalaga!
Ära tüüta Teda oma väikeste muredega.
Las hoopis Jumal kõneleb sinuga! Tahan ka öelda veel, et pastor ei
peaks pärast seda üle rääkima, sest kui ma ei räägi, räägib
kindlasti tema: palun olge ette- vaatlikud ebapiibellike või Piiblist
välja jäävate ilmutustega! Samal teemal oli mu viimane jutlus Good
News Churchi nimelises kirikus. Piibliga on üks asi- sul on garantii!
Kogu Piibel on antud Jumala poolt. Ja see on kasulik. Kui lähed piibli-
välise ilmutuse juurde, siis uuri välja, kes sulle garantii annab.
See on tähtis küsimus.
Olen pigem selle juures, mis on Jumala poolt kindlalt garanteeritud!
Loodan, et mõistate, et ei räägi tei- sel planeedil elavatest inimestest.
Loeme Matteuse 24:11
See on ajastu lõppemise tähiseks.
Mina ütleks, et me kõik peaks seda salmi peast teadma.
Ja selles loos küsitakse Jeesuse käest, mis on Tema taastulemise
tähiseks või märgiks? Ja Ta annab mitmeid tunnuseid, milledest paljude
hulgast üks on just valeprohvetid!
21 salmi jooksul hoiatab Jeesus 4 korda, et me ei laseks end kuidagi
petta. Igaüks kes ütleb, et teda ei saa petta, on juba saanud petta!
Sest Kristus ütles, et kui te pole ettevaatlikud, siis teid saab petta.
Jeesus ütleb Mateuse 24:11 "Ja siis" ehk Ta räägib
minu arvates praegusest ajast. "Ja palju valeprohveteid tõuseb
ja need eksitavad paljusid." Kuidas garaneerida, et
see sinuga ei juhtuks? Sel ajal, kui paljud petavad paljusid.
Vaatame, milline on pilt valest ja tõelisest prohvetist.
Loeme Jeremija 23:16-18
Muide Jeremijal oli selline probleem valeprohvetitega,
et ta oli nende juures, justkui oleks ta purjus.
Ma nüüd ei leia seda salmi veel üles.
Ahjaa, samas peatükis. Jeremija 23:9
"Mu süda on murdunud rinnus,"
Jeremija süda oli murtud valeprohvetite tõttu.
"kõik mu luud-liikmed värisevad; ma olen nagu joobnud mees,
nagu veinist vallutatu - Issanda ees ja tema pühade sõnade ees."
Heebrea keelne tõlge ütleb "Tema pühade sõnade tõttu."
Mõned inimesed ütlevad, et Püha Vaim ei pane sind
kunagi käituma nagu purjus inimest.
Seda Piibli alusel põhjendada ei saa, sest
Jeremija käitus justnagu üks purjus mees.
Kuid see polnud mitte õnnistus, vaid reaktsioon valeprohvetitele.
Ta jälestas, ta ei suutnud taluda seda, mis toimus.
Ma olen kogenud seda, kui inimesed on Vaimus purjus.
Mina vaatan vilja peale.
Ma tahan teada, mis selle asja seest välja tuleb.
Pange tähele, miks Jeremija muutus selliseks.
Issanda ja Ta pühade sõnade tõttu. Kui Jumala sõnu ei kuulutata, siis
kuidas saame teada, mis põhjustab reaktsiooni sellele olukorrale?
Kui uurid Uut Testamenti, siis näed, et imed ning
tunnustähed järgivad alati Jumala Sõna kuulutamist.
Markuse 16 ütleb: "Ja tunnustähed järgivad neid, kes usuvad.."
Ja nii edasi Apostlite tegudesse ja sealt Heebrealaste kirja.
Kus Jumala Sõna ei kuulutata, siis kuidas saada aru, kust
tulevad imeteod ja tunnustähed?
Vaatame seda võrdpilti valest ja õigest prohvetist.
Loeme Jeremija 23:16-18
Kõigepealt on meil valeprohvet.
"Nõnda ütleb vägede Issand: Ärge kuulake nende prohvetite sõnu,
kes prohvetlikult kuulutavad- nad ainult tüssavad teid
tühiste lootustega: nad räägivad oma südame kujutlustest,
mitte Issanda suust.
Nad ütlevad mu laimajaile: "Issand on öelnud: Teil on rahu!"
Ja igaühele, kes käib oma südame paadumuses,
ütlevad: "Teile ei tule õnnetust!"
See seal oli vale ja need inimesed said hävitavalt petta.
Prohvet võib sinu kohta öelda igasugu toredaid asju, kuid kui
sa ei käivastavalt Jumala Sõnale, siis sa ei kvalifitseeru!
Prohvet petab sind.
Jeremija jätkab sellega, mis tunne on olla prohvet.
"Aga kes neist on olnud osaduses Issandaga ja on näinud
ning kuulnud tema sõna?
Kes on tähele pannud ja kuulnud tema sõna?"
Nii et õige prohvet on Issanda nõu poolel.
See on väga elav pilt.
Sest Lähis-Idas seisis teener oma isanda poole. Ta võis näoga tema
poole 2 h oodata, ilma, et midagi oleks juhtunud.
Väga vähesed inimesed, keda mina tean, on
valmis veetma kaks tundi mitte midagi kuulmata.
Midagi seal galaktikas toimub, tahaksin väga teada, mis see on,
mis seal sünnib! Või see poliitiline liikumine seal, vist võtan aja maha
oma vaimsest elust ja lähen vaatan, mis toimub. See ei kõlba.
See, kellega Jumal räägib, peab seisma Issanda nõus.
See on teenri vaim ja teenreid pole palju. Ärge arvake, et ma
olen kuidagi küüniline, ma räägin suurest kogemusest.
Tänu Jumalale nende eest, keda Jumal on liitnud meie teenistusse.
Kuid nemad on erand ja mitte reegel.
Jätkame valeprohvetitega.
Jeremija 23:21-22
"Mina ei ole neid prohveteid läki- tanud, nad ise jooksevad; ma ei
ole neile rääkinud, vaid nad ise kuulutavad prohveti kombel."
Kui paljud inimesed jooksevad ringi, kuid neil pole Jumala käest
mitte mingit sõnumit. "Kui nad oleksid olnud osaduses minuga,
siis nad kuulutaksid mu rahvale minu sõnu ning pööraksid neid
nende kurjadelt teedelt ja kurjadest tegudest."
Jumala prohvet ei tee iial kurju- sega kompromissi. Mitte iial!
Tõeline Jumala prohvet pöörab ini- mesed ära nende kurjadelt teedelt.
Kuid prohvetid, kellel pole Jumalalt sõna, jooksevad
ringi ja tahavad õnnistada ükskõik keda.
Arvan, et olen olnud liiga kaua karismaatik, et teile tõtt rääkida.
Ei saa öelda, et olen kõiki asju näinud, kuid olen näinud üksjagu.
Vend, kas tahad Jumalalt sõna?
Las ma panen sulle käed peale ja prohveteerin sulle.
Mitte minule!
Olen ettevaatlik, selles kes paneb käsi peale.
Piibel ütleb, et ärge pange käsi äkitselt kellegi peale!
Tõlkis Lemme-Getter Bogatkin